text: Una Utopia, una Esperança. La història de Josep Alomà: "La por a la llibertat", d'Erich Fromm
  Erich Fromm descriu amb mestria en aquesta obra fonamental que és "La por a la llibertat" com l'autoritarisme de la baixa classe mitja (botiguers, sectors de funcionaris, policies, militars, petita burgesia reaccionària, etc) ha estat decisiu en la gestació dels moviments autoritaris contemporanis i especialment en el feixisme (i en l'estalinisme) en les seves diferents varietats locals.
  Aquests sectors (PSUC, sectors nacionalistes d'ERC-Estat Català, ACR, PCE a la resta de l'Estat…) foren determinants a l'hora de consolidar la contrarevolució estalinista a la rereguarda republicana. Aquest fet explica el creixement descomunal que experimentaren partits com el PSUC, EC o el PCE entre sectors de les classes mitjanes a partir de juliol de 1936, i l'odi i els prejudicis envers tota manifestació de noblesa i idealisme en general, i l'anarquisme i els anarquistes en particular.